சந்தன பேழையில் வைக்கப்பட்ட மறைந்த கருணாநிதியின் உடல், அலங்கரிக்கப்பட்ட ராணுவ வாகனத்தில் ஏற்றப்பட்டு, ராஜாஜி அரங்கத்தில் இருந்து அண்ணா நினைவிடத்திற்கு எடுத்து செல்லப்பட்டது. இறுதி ஊர்வலத்தில் லட்சக்கணக்கான பொதுமக்களும், திமுக தொண்டர்களும் சாலையின் இருபுறங்களிலும் நின்று அவரது உடலுக்கு கண்ணீர் அஞ்சலி செலுத்தினர். ஊர்வலத்தில் கருணாநிதியின் சாதனைகள் குறித்த வாசகங்கள் அடங்கிய பிரமாண்ட பாதகையை திமுக தொண்டர்கள் ஏந்தி சென்றனர். அப்போது, வாழ்க வாழ்க கலைஞர் புகழ் வாழ்க என்று திமுக உடன் பிறப்புகள் கண்ணீர் மல்க முழக்கமிட்டனர். இறுதி ஊர்வல வாகனம் வழிநெடுங்கிலும் திரண்டிருந்த மக்கள் கூட்டத்திற்கு இடையே ஊர்ந்து சென்றது.